Growth/Newsletters/18/bn

 গ্রোথ দলের অষ্টাদশ নিউজলেটারে আপনাকে স্বাগতম!

গ্রোথ দলের লক্ষ্য হল সফটওয়্যারজনিত পরিবর্তনের মাধ্যমে মধ্যম আকারের উইকিমিডিয়া প্রকল্পসমূহে নবাগতদের ধরে রাখতে সহায়তা করা।

কাঠামোবদ্ধ কাজগুলো


"একটি লিঙ্ক যুক্ত করুন" বর্তমানে উৎপাদন পর্যায়ে আছে এবং শীঘ্রই আমাদের চারটি পাইলট উইকিতে (আরবি, চেক, ভিয়েতনামিয় এবং বাংলা উইকিপিডিয়া) চালু হবে। আমরা এই সপ্তাহে এবং এর পরের সপ্তাহে শেষ পর্যায়ের পরীক্ষা চালাব। এর পরের সপ্তাহে, অর্থাৎ ২৪শে মে বা ৩১শে মে'র সপ্তাহে আমরা এটি চারটি উইকিতে চালু করব। এর দুই সপ্তাহ পরে আমরা প্রাথমিক উপাত্ত বিশ্লেষণ করব এবং দেখব কোনো সমস্যা বা ধারা দৃশ্যমান আছে কীনা। আমরা আশা করছি যে এই বৈশিষ্ট্য নতুন ধরনের নবাগতদেরকে সহজ এবং সফল সম্পাদনা করতে সাহায্য করবে। যদি সবকিছু চার সপ্তাহ পরে ঠিক থাকে, আমরা ধীরে ধীরে গ্রোথ বৈশিষ্ট্যযুক্ত সকল উইকিতে এই সুবিধাটি চালু করব।

মেন্টরদের জন্য সংবাদ

 * আমরা বর্তমানে একটি মেন্টর ড্যাশবোর্ড নিয়ে কাজ করছি। এই বিশেষ পাতার লক্ষ্য মেন্টরদের সহায়তা করা, যেন তারা তাদের কাজে আরো সক্রিয় এবং সফল হন। প্রথম ধাপে এই ড্যাশবোর্ডে একটি সারণি থাকবে যেখানে মেন্টররা তাদের বর্তমান পরামর্শগ্রহীতাদের (মেন্টি) অবস্থা দেখতে পাবেন; এছাড়া তাদের নিজেদের সেটিংসের জন্য একটি মডিউল থাকবে, এবং অপর একটি মডিউলে তারা পরামর্শগ্রহীতাদের জন্য নিজ নিজ উত্তরগুলো গুছিয়ে রাখতে পারবেন।
 * আমরা গ্রোথ দলের চারটি পাইলট উইকিতে ত্রৈমাসিক অডিট পরিচালনা করেছি। এর প্রেক্ষিতে দেখা গেছে যে মেন্টরদের অধিকাংশই সক্রিয়।

সম্প্রদায় কনফিগারেশন


আমরা একটি প্রকল্পে কাজ করছি যার মাধ্যমে সম্প্রদায় নিজেদের মত করে গ্রোথ বৈশিষ্ট্যের কনফিগারেশন নিয়ন্ত্রণ করতে পারবেন। এর আগে সম্প্রদায়কে গ্রোথ দলের সাথে সরাসরি কাজ করতে হতো যেন, তাদের মাধ্যমে সম্প্রদায় কাঙ্ক্ষিত বৈশিষ্ট্যের পরিবর্তন করতে পারে। আমরা এই সক্ষমতার ভার প্রশাসকদের হাতে তুলে দিতে চাই, একটি সহজ ব্যবহারযোগ্য আকারে। এর মাধ্যমে সম্প্রদায়ের প্রয়োজন মোতাবেক সহজেই এই বৈশিষ্ট্য কাটছাঁট করা সম্ভব হবে। আমরা প্রাথমিকভাবে এটি গ্রোথ বৈশিষ্ট্যের জন্য বানাচ্ছি, তবে আমরা মনে করি অন্যান্য বৈশিষ্ট্যের ক্ষেত্রেও এটা প্রয়োগ করা সম্ভব হতে পারে। আমরা আগামী সপ্তাহে পাইলট উইকিগুলোতে এটা চালু করে দেখব, এবং এরপরে সকল গ্রোথ বৈশিষ্ট্যযুক্ত উইকিতে এটা প্রয়োগ করা হবে। আমরা আশা করছি আপনি প্রকল্প পাতা দেখবেন এবং আপনার যেকোনো ভাবনা আলাপ পাতায় জানাবেন।

স্কেলিং

 * গ্রোথ বৈশিষ্ট্যাবলী বর্তমানে ৩৫টি উইকিতে চালু আছে। নিচের এই তালিকায় সাম্প্রতিক উইকিগুলো উল্লেখিত আছে:, , , , , , , , , , , , , , , , ।
 * নতুন এক দল উইকিপিডিয়া গ্রোথ বৈশিষ্ট্যাবলী প্রয়োগের জন্য নির্ধারিত হয়েছে। যদি প্রয়োগ করার প্রক্রিয়া সম্পর্কে আপনার কোনো প্রশ্ন থাকে, বা যদি আপনার সম্প্রদায় এই বৈশিষ্ট্যাবলী আগেই পেতে চায়, তাহলে স্বচ্ছন্দ্যে আমাদের সাথে যোগাযোগ করুন।
 * ইংরেজি উইকিপিডিয়া সম্প্রদায়ের সাথে আলোচনা করে ঠিক হয়েছে যে, নতুন অ্যাকাউন্টগুলোর মধ্যে একটি ছোট অংশে গ্রোথ বৈশিষ্ট্যবলী পরীক্ষিত হবে। সেখানে বর্তমানে নিবন্ধিত ব্যবহারকারীগণ তাদের পছন্দে গিয়ে এটি চালু করতে পারেন।

 গ্রোথ দলের নিউজলেটার প্রস্তুত করেছে গ্রোথ দল এবং বার্তা রেখেছে বট • মতামত দিন • সাবস্ক্রাইব বা আনসাবস্ক্রাইব করুন।  